Na osnovu člana 38 stav 1 tačka 2 Zakona o lokalnoj samoupravi („Službeni list CG“, br. 2/18, 34/19 i 38/20) i člana 35 stav 1 tačka 2 Statuta opštine Nikšić, („Službeni list CG – Opštinski propisi”, broj 31/18), Skupština opštine Nikšić, na sjednici održanoj \_\_\_\_\_ 2021. godine, donijela je

O D L U K U

o izmjenama Odluke o Etičkoj komisiji za lokalne

službenike i namještenike

Član 1

U Odluci o Etičkoj komisiji za lokalne službenike i namještenike („Službeni list Crne Gore - Opštinski propisi“, broj 17/10), u članu 9 riječi: „organ za upravljanje i razvoj kadrovima u lokalnoj upravi“ zamjenjuju se riječima: „Služba za skupštinske poslove“.

Član 2

U članu 39, u stavu 4 riječi: „organa lokalne uprave nadležnog za upravljanje i razvoj kadrovima“ zamjenjuju se riječima: „koji obavlja stručne i administrativne poslove za Etičku komisiju“.

Član 3

Ova odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 01-030-

Nikšić, \_\_\_\_\_\_\_. 2021. godine

Skupština opštine Nikšić

P r e d s j e d n i k

Nemanja Vuković,s.r.

**O B R A Z L O Ž E Nj E**

**Pravni osnov**

Članom 38 stav 1 tačka 2 Zakona o lokalnoj samoupravi („Službeni list Crne Gore“, br. 02/18, 34/19 i 38/20) i članom 35 stav 1 tačka 2 Statuta opštine Nikšić („Službeni list Crne Gore – Opštinski propisi“, broj 31/18), propisano je da Skupština donosi propise i druge opšte akte.

**Razlozi za donošenje**

Zakonom o lokalnoj samoupravi i Statutom opštine određeno je da su organi opštine: Skupština opštine i predsjednik Opštine, a članom 52 Zakona o lokalnoj samoupravi i članom 75 Statuta opštine Nikšić predviđeno je da sekretar skupštine organizuje i stara se o obavljanju stručnih, administrativnih i drugih poslova za skupštinu i njena radna tijela. Dalje, kako su Odlukom o organizaciji i načinu rada lokalne uprave Opštine Nikšić („Službeni list Crne Gore – Opštinski propisi“, br. 46/18 i 14/19) jasno određeni poslovi koje vrši Sekretarijat za lokalnu samoupravu, a članom 160 Poslovnika o radu Skupštine opštine Nikšić („Službeni list Crne Gore – Opštinski propisi“, broj 50/18), između ostalog, predviđeno da stručne i druge poslove za potrebe Skupštine i njenih radnih tijela obavlja Služba za skupštinske poslove to je donošenje ove Odluke uslovljeno prije svega potrebom usklađivanja sa zakonom i opštinskim propisima.

O B R A Đ I V A Ć

SEKRETARIJAT ZA LOKALNU SAMOUPRAVU

Sekretar

Duško Lalatović,s.r.